كوێستان محه‌مه‌د: قه‌یرانی كۆرۆنا و پێنه‌دانی موچه‌ كاریگه‌ری زۆری هه‌بووه‌ له‌سه‌ر ژیانی تاكه‌كان و خێزانه‌كان
"موچه‌ به‌گشتی وه‌ستاوه‌ هۆكاره‌كه‌شی په‌یوه‌ندی هه‌یه‌ به‌ قه‌ده‌غه‌كردنی هاتوچۆه‌وه‌ ئه‌گه‌رنا پاره‌ی موچه‌ ئاماده‌یه‌"
كوێستان محه مه د وه زیری كاروباری كۆمه ڵایه تی حكومه تی هه رێمی كوردستان ده ڵێت" قه یرانی كۆرۆنا و پێنه دانی موچه كاریگه ری له سه ر تاكه كانی كۆمه ڵگا و خێزانه كان كردووه به ڵام " له كۆبونه وه ی دوو ڕۆژی ڕابردووی لیژنه ی باڵای ڕوبه ڕوبونه وه ی كۆرۆنا كه "به ڕێز سه رۆكی حكومه ت خۆی كۆبونه وه كه ی ئه نجامداوه داوای له وه زاره تی دارایی كردووه كه ڕێ و شوێن بگرنه به ر له دوای ئه و كۆبونه وه یه ی كراوه ئێستا لایه نی په یوه ندیدار خه ریكی ئاماده كارین بۆ دۆزینه وه ی ڕێگایه ك بۆ دابه شكردنی موچه ، هۆكاری پێنه دانی موچه ش ته نها قه ده غه كردنی هاتوچۆیه ئه گه رنا پاره ی موچه ئاماده یه ، وه زیری كاروباری كۆمه ڵایه تی حكومه تی هه رێمی كوردستان ده شڵێت" خۆی بۆ ڕوبه ڕوبونه وه ی ئه م قه یرانه و ئه و كاریگه رییه كۆمه ڵایه تیانه ی ئه و قه یرانه دروستی ده كات كۆی كابینه كه ده بێت پلان و به رنامه ی هه بێت، وه ئێمه ش بۆ ئه م دۆخه و دابه شكردنی موچه كۆمه ڵێك خاڵمان گه ڵاڵه كردووه تا ئه و قه یرانی كۆرۆنا و پێنه دانی موچه كاریگه ری له سه ر دۆخی كۆمه ڵایه تی نه بێت." له سه ره تای وتووێژه كه دا وه زیری كاروباری كۆمه ڵایه تی حكومه تی هه رێمی كوردستان وتی" قه یرانی كۆرۆنا گیری به سه رجه م چینه كانی كۆمه ڵگا به تایبه ت چینی خواره وه ئه وانه ی كه كرێكارن و بژێوی ژیانیان له سه ر كاری ڕۆژانه یه كردووه من ده زانم ئێستا ئه وان له دۆخێكی قه یراناوی خراپدان، بۆ ئه مه ش كۆی كابینه ی حكومه تی هه رێم كاری له سه ر ئه وه كردووه كه هه ر خێزانێك پێویستی به هاوكاری هه بێت له ڕێگای لیژنه ی تایبه تمه نده وه له پارێزگاكان هاوكاری ده كرێن، وه داواكراوه له خاوه ن موڵكه كان كه كرێی خانو و كرێی دوكان وه رنه گرن ئه م مانگه ." ڕاشیگه یاند" له هه ر سێ پارێزگاكانی هه رێم به تایبه ت هه ولێر و سلێمانی كۆمه ڵێك خێرخواز هاوكاری دابین ده كه ن بۆ كۆمه ڵێك خێزان چه ند ڕێكخراوێكیش په یوه ندییان به ئێمه وه كردووه كه ئاماده ی هاوكارین، له ئێستادا كه داموده زگاكان داخراوه و هاتوچۆ قه ده غه كراوه ده بێت ئه وانه به شێوازێك بێت كه قه ره باڵغی دروست نه كات بۆیه ئێمه ئه وانه مان ڕوبه ڕووی پارێزگاكان كردۆته وه تا قه ره باڵغی دروست نه بێت و هاوكارییه كان په رت نه بن تا ئه وان ڕێكی بخه ن ." سه باره ت به وه ی چیتان كردووه بۆ ئه وه ی موچه بدرێت تا كێشه ی كۆمه ڵایه تی دروست نه بێت له م دۆخه دا وه ك ؟ كوێستان محه مه د ده ڵێت" وه ك ده زانرێت موچه به گشتی وه ستاوه هۆكاره كه شی په یوه ندی هه یه به قه ده غه كردنی هاتوچۆه وه ئه گه رنا پاره ی موچه ئاماده یه ، وه زاره تی دارایی بڵاویكردۆته وه هه ركاتێك لیژنه ی ڕوبه ڕوبونه وه ی كۆرۆنا بڕیاریدا كه بانكه كان بكرێنه وه ئه وا ئه وكات ئاماده ی پێدانی موچه ن، بۆیه موچه خۆر ته نها له وه زاره ته كه ی ئێمه نیه ڕه نگه كه مترین فه رمانبه ر له وه زاره ته كه ی ئێمه موچه خۆر بن له هه موو وه زاره ته كان موچه خۆر هه ن كه پێویستیان به وه رگرتنی موچه یه ." كوێستان محه مه د ئاشكراشیكرد" له كۆبونه وه ی دوو ڕۆژی ڕابردووی لیژنه ی باڵای ڕوبه ڕوبونه وه ی كۆرۆنا كه "به ڕێز سه رۆكی حكومه ت خۆی كۆبونه وه كه ی ئه نجامداوه داوای له وه زاره تی دارایی كردووه كه ڕێ و شوێن بگرنه به ر بۆ دابه شكردنی موچه هه ركاتێك ئه و ڕێكارانه گیرایه به ر خۆشبه ختانه وه زاره ته كه ی ئێمه ( كاروباری كۆمه ڵایه تی) له ڕیزبه ندی پێشه وه ی وه زاره ته كانه بۆ موچه و ئه وكات ئه وانه ی سه ر به وه زاره تی ئێمه ن موچه ی خۆیان وه رده گرن، چونكه له دوای ئه و كۆبونه وه یه ی كراوه ئێستا لایه نی په یوه ندیدار خه ریكی ئاماده كارین بۆ دۆزینه وه ی ڕێگایه ك بۆ دابه شكردنی موچه چونكه نایانه وێت له م دۆخه دا قه ره باڵغی دروست ببێت و ببێته هۆی بڵاوبونه وه ی ڤایره سی كۆرۆنا." وه زیری كاروباری كۆمه ڵایه تی حكومه تی هه رێمی كوردستان جه ختیكرده وه " پێنه دانی موچه كاریگه ری زۆری له سه ر هه موو خێزانه كان و تاكی كۆمه ڵگا كردووه به تایبه ت ئه و خێزانانه ی كه سه رچاوه ی داهاتیان موچه یه و موچه كانیشیان كه مه پێویسته هه م كرێی لێبده ن هه م بژێوی ژیانیشیانی پێ دابین بكه ن بۆیه به دڵنیاییه وه كاریگه ری له سه ر هه بووه ." ده رباره ی موچه ی خاوه ن پێداویستیه تایبه تیه كان كه به هه مان شێوه پێدانی موچه كانیان دواكه وتووه له م دۆخه دا؟ كوێستان محه مه د وتی" خاوه ن پێداویستیه تابه تیه كان به به راورد به چین و توێژه كانی تر كه مترین موچه یان هه یه وه ئه وانه ن كه نه یانتوانیووه هیچ جۆره سه رچاوه یه كی تری بژێوییان هه بێت بۆیه حاڵی ئه وان له حاڵی هه موو تاكێكی تری ئه م كۆمه ڵگایه خراپتره وه حاڵ و گوزه رانیان له هه موو خێزانه كانی تر خراپتره به ڵام خۆشبه ختانه وه زاره تی ئێمه له ڕیزی ئه و وه زاره تانه ن موچه له پێشدا وه رده گرن بۆیه ئێمه له سه ر خه تین بۆ دۆزینه وه ی ڕێگایه كی گونجاو بۆ دابه شكردنی موچه به ڵام ئه مه به ته نها كێشه ی خاوه ن پێداویست تایبه ت نیه به ڵكو هی شه هیدان و كه سوكاری شه هیدان و ئه نفالكراوان و زیندانیانی سیاسیه ." وه زیری كاروباری كۆمه ڵایه تی حكومه تی هه رێمی كوردستان له وه ڵامی ئه و پرسیاره ی به رنامه یان چیه بۆ ئه وه ی دۆخی كۆمه ڵایه تی بپارێزن له حاڵه تی پێنه دانی موچه و به رده وامی قه ده غه كردنی هاتوچۆ و وه ستانی موچه ؟ كوێستان محه مه د ده ڵێت" خۆی بۆ ڕوبه ڕوبونه وه ی ئه م قه یرانه و ئه و كاریگه رییه كۆمه ڵایه تیانه ی ئه و قه یرانه دروستی ده كات كۆی كابینه كه ده بێت پلان و به رنامه ی هه بێت." كوێستان محه مه د ئاماده نه بوو ئاماژه به ناوه رۆكی پلانی وه زاره ته كه ی بدات و به ته نها وتی" ئێمه لای خۆمانه وه كۆمه ڵێك خاڵمان گه ڵاڵه كردووه تا ئه و قه یرانی كۆرۆنا و پێنه دانی موچه كاریگه ری له سه ر دۆخی كۆمه ڵایه تی نه بێت به ڵام له ئێستادا ناوه رۆكه كه ی ئاشكرا ناكه م به ڵكو له كۆبونه وه ی ئه نجومه نی وه زیران ده یخه ینه ڕوو تا په سه ند بكرێت چونكه ناكرێت هیوا و به ڵێن به خه ڵك بده م كه به رچاومان ڕوون نه بێت جێ به جێ ده كرێت ئه و خاڵانه یاخود نا ؟ئێمه خاڵه كانی خۆمان ده خه ینه به رده م ئه نجومه نی وه زیران هه ركاتێك په سه ندكرا ئه وكات بڵاوی ده كه ینه وه ."